**Stillingsopslag.**

**Struer kirkegård søger en gartner/gartneriarbejder til sæsonansættelse.**

Stillingen er på 37 timer pr. uge fra 2. april til 15. december.

Vi søger en stabil og positiv medarbejder til at deltage i pasningen af kirkegården samt arealer omkring kirken og menighedshuset. Desuden vedligeholder vi Gimsing og Venø kirkegårde og præstegårdshaver.

Vi forventer, at du som søger:

Har erfaring med pleje og vedligehold af grønne anlæg. Har let ved at samarbejde og kan indgå i et team. Er imødekommende overfor kirkegårdens brugere og besøgende. Har erfaring med brugen af parkmaskiner. Er robust og kan arbejde i al slags vejr. Har ordenssans og kan arbejde selvstændigt.

Vi er 11 ansatte ved kirkegården, hvoraf én sæsonstilling nu er ledig. Øvrige ansatte ved kirken er tre præster, to organister, to kordegne, to kirketjenere, én børne- og ungdomsmedarbejder.

Dine arbejdsopgaver bliver pleje og vedligeholdelse af gravsteder, plæner, hække og øvrig beplantning, samt sæsonopgaver som granpyntning og udplantning af årstidens blomster, desuden vedligehold af belægninger og bygninger i mindre omfang. Der vil være praktisk arbejde ved begravelser og bisættelser, hvor også lørdagsarbejde må påregnes.

Løn- og ansættelsesvilkår sker efter Fællesoverenskomst mellem Finansministeriet og Offentlige Ansattes Organisationer (OAO-S) samt Organisationsaftalen for landbrugsmedhjælpere, gartneriarbejdere, gartnere og forsøgsmedarbejdere indgået mellem Finansministeriet og 3F. Aftalerne kan ses på [www.folkekirkenspersonale.dk](http://www.folkekirkenspersonale.dk). Lønnen udgør årligt for gartnere kr. 325.285 (trin 1) og kr. 333.815 (trin 2), og årligt for gartneriarbejdere kr. 285.175 (trin 1) og kr. 292.738 (trin 2). Dertil kan forhandles tillæg efter lokalaftalen.

Ansættelsen sker på prøve i 3 måneder. Efter ansøgers samtykke kan der indhentes referencer.

Nærmere oplysninger om stillingen kan fås ved henvendelse til kirkegårdsleder Ole Møller Andersen på tlf. 20168177.

Ansøgningen med CV sendes senest d. 26. februar 2024 på mail til [ole@struer-kirke.dk](mailto:ole@struer-kirke.dk) eller til Struer kirkegård Kirkegade 44, 7600 Struer mrk. Ansøgning Gartner. Ansættelsessamtaler forventes afholdt i uge 9.